
                                                                         sprendimu Nr.         
PRIENŲ KRAŠTO MUZIEJAUS 2015 METŲ
VEIKLOS ATASKAITA
Prienų krašto muziejus yra iš rajono savivaldybės biudžeto išlaikoma biudžetinė kultūros įstaiga, kaupianti, sauganti, tirianti, eksponuojanti bei populiarinanti materialines ir dvasines kultūros vertybes bei gamtos objektus.
Muziejaus steigėjas yra rajono savivaldybės Taryba.
Prienų krašto muziejaus vadovaujasi Lietuvos Respublikos biudžetinių įstaigų, Lietuvos Respublikos muziejų įstatymais, Kultūros ministerijos, Lietuvos Respublikos Vyriausybės nutarimais, rajono savivaldybės Tarybos sprendimais, mero potvarkiais, rajono savivaldybės administracijos direktoriaus įsakymais bei muziejaus nuostatais ir yra atskaitingas steigėjui. Prienų krašto muziejus turi 4 padalinius:
Skriaudžių buities muziejus;
Rašytojo Vinco Mykolaičio - Putino gimtoji sodyba-muziejus Pilotiškių k.;
Šilavoto ,,Davatkynas“;
Veiverių  istorijos  muziejus. Legendinio partizano Juozo Lukšos-Daumanto ekspozicija.
Muziejuje yra 14,75 etatinių vienetų, iš jų - 6,5 kultūros darbuotojų. Šiuo metu muziejuje  dirba 17 darbuotojų (1 lentelė). Pagal savivaldybės 2015 m. Viešųjų darbų programą muziejaus ir padalinių aplinkos tvarkymui bei smulkiems remonto darbams nuo balandžio iki gruodžio mėnesio buvo nukreipti 3 asmenys. Prienų krašto muziejuje dirba kvalifikuoti, didelę darbo patirtį turintys darbuotojai, iš jų – 6 turintys aukštąjį universitetinį, 8 – aukštąjį neuniversitetinį bei 3 – vidurinį išsilavinimą.
1 lentelė

	Muziejaus darbuotojų skaičius iš viso
	Administracijos darbuotojų skaičius
	Muziejininkų ir kt. kultūros darbuotojų skaičius
	Kitų darbuotojų skaičius

	17
	3
	7
	7


Finansavimas ir išlaidos
Gautas biudžetas  2015 metais įstaigos tikslams ir programoms įgyvendinti – 118 099 Eur, iš jų: darbo užmokesčiui ir socialiniam draudimui 101 095 Eur (iš jų - 930 Eur viešiesiems darbams), prekėms ir paslaugoms 17004 Eur. Biudžetas patikslintas ir papildytas 7364 Eur (papildomai gautos lėšos kultūros darbuotojų bei minimaliam darbo užmokesčiui ir Sodros mokesčiams-3414 Eur, projektams ir ekspozicijai įrengti-3350 Eur, padidintas spec. lėšų planas -  600Eur).
2015 m. gauta lėšų -118 099Eur. Lėšų pasiskirstymas pagal straipsnius pateiktas 2 lentelėje.
2 lentelė
	Straipsniai
	Lėšos, Eur.

	Darbo užmokestis ir socialinis draudimas
	101 095

	Ryšių paslaugos
	465

	Transporto išlaikymas
	723

	Kitos prekės
	1632

	Ilgalaikio turto remontas
	578

	Kvalifikacijos kėlimas
	155

	Komunalinės paslaugos
	8914

	Kitos paslaugos
	4537


Kitoms paslaugoms  panaudota 4537, iš jų 3350Eur skirta projektams įgyvendinti.
Į bendrą biudžetą įeina surinktos 2653Eur spec. lėšos, už edukacinius užsiėmimus, iš jų: panaudota paslaugoms – 173Eur, prekėms – 753Eur, ryšiams-173Eur, komunalinėms paslaugoms - 376Eur, transporto išlaidoms -289Eur,  ilgalaikio turto remontui-289Eur, kvalifikacijos kėlimui-69Eur.

Įgyvendinti 5 projektai. Muziejus gavo 8800 Eur finansavimą iš Kultūros rėmimo fondo, 1500 iš Kultūros paveldo departamento, 3350 Eur - Prienų rajono savivaldybės. Iš jų panaudota: medžiagoms – 688 Eur, ekspozicijų, parodų projektavimo, maketavimo, montavimo, renginių vedimo, tekstų radagavimo, vertimo, koncepsijos sukūrimo, kino archyvo ir audio archyvo medžiagos kopijavimo, dalyvių maitininimo, edukacinių programų pravedimo, interaktyvių įrengimų montavimo paslaugoms – 1271Eur, transporto  išlaidoms 251Eur.  

Muziejaus tikslams įgyvendinti ir projektams vykdyti, be minėtų lėšų, dar gauta parama: iš   rėmėjų – 1225Eur (panaudota ekspozicijai įrengti); 2% mokesčio gauta – 420Eur jų panaudota banko pavedimams – 17Eur. Likutis metų pradžiai  – 366Eur, metų pabaigai  – 769Eur.

Taupymo programa. 

2015 m. atsilaisvinus 0,5 muziejininko etato (motinystės atostogose) iki rugsėjo pabaigos buvo sutaupyta 1449Eur, dėl darbuotojų ligos – 5308Eur, iš viso sutaupyta – 6757 Eur, „Sodros“ mokečio sutaupyta – 2093 Eur. Trūkstamas lėšas darbo užmokesčiui 1927 Eur ir socialiniam draudimui 421Eur išsikėlėme iš sutaupytų lėšų elektros sąnaudoms (buvo šilta žiema, muziejaus pastatai šildomi elektra)-2148Eur ir ryšių-200Eur.

Prienų krašto muziejaus dalyvavimas Muziejų modernizavimo 2007–2015 metų programoje.
Vadovaujantis Lietuvos Respublikos Vyriausybės 2007 m. kovo 14 d. nutarimu Nr. 275, Prienų krašto muziejus buvo įtrauktas į „Muziejų modernizavimo 2007–2015 metų programą“.

 
Šios programos rėmuose, šiuo metu baigiamas vykdyti projektas „Prienų krašto muziejaus pastato Prienuose, F. Martišiaus g. 13, rekonstravimas“. Projekto vertė 551937 Eur ,pagal Kultūros objektų pastatų rekonstravimo ir statybos programą, VIP lėšomis. Įvykdyta 502412 Eur , liko 49524 Eur.

Rekonstruoti muziejaus pastatai,  tačiau pastato 1D1m rekonstrukcija  dar pilnai nebaigta.

Rekonstruoti stogai, apšiltintos lauko sienos ir cokolis, pakeisti langai ir lauko durys, rekonstruotos vidaus patalpos, šildymo, elektros, vandentiekio ir nuotekų sistemos, aptvertas  sklypas. Nebaigti sklypo sutvarkymo darbai.

2015 metais Prienų krašto muziejaus veikla buvo organizuojama, atsižvelgiant į iškeltus tikslus:

1.Kaupti ir saugoti nykstančias Prienų rajono teritorijos kultūros istoriją, etnografiją, tautodailę ir žymiausių krašto žmonių gyvenimą ir kūrybą atspindinčias muziejines vertybes, vaizdinę bei rašytinę medžiagą;
2.Populiarinti muziejų, skleidžiant krašto istorijos, etnografijos žinias bei informaciją apie sukauptas vertybes;
3.Organizuoti ir vykdyti projektinę veiklą;
4.Aktyvinti muziejaus modernizavimo darbus ir spręsti būtinas ūkines problemas. 
 Siekdami iškeltų tikslų įgyvendinimo rūpinomės krašto kultūros istoriją, etnografiją, tautodailę, žymiausių krašto žmonių gyvenimą ir kūrybą atspindinčių muziejinių vertybių rinkimu bei saugojimu, etnokultūrinių tradicijų sklaida. Buvo aktyviai bendradarbiaujama su Prienų rajono savivaldybės administracija, kultūros ir švietimo institucijomis, tęsiant edukacinę veiklą, organizuojant kultūrinius renginius ir parodas, rengiant ir vykdant projektus. Bendrai veiklai buvo pasitelkiami žymūs kraštiečiai, krašto kultūra besirūpinantys intelektualai, menininkai, tautodailininkai.
Šiuo metu muziejuje yra 3 ekspozicijos – etnografijos ir tautodalės bei ekspozicija laisvės kovoms Prienų krašte atminti. Visos naujai sukurtos ekspozicjos buvo dalinai finansuotos Lietuvos kultūros tarybos, pagal parengtus projektus.
Prie muziejaus veikia ansamblis ,,Marginys“, muziejuje yra įregistruotas kūrėjų klubas ,,Gabija“. Šie kolektyvai talkina organizuojant kultūrinius renginius.
Tęsiama kultūrinė ir metodinė partnerystė su bendradarbiavimo sutartis pasirašiusiomis įstaigomis ir organizacijomis - Prienų ,,Revuonos“ vidurine, Balbieriškio pagrindine, Prienų globos namais, Prienų kultūros ir laisvalaikio centru, Išlaužo seniūnijos kaimų bendruomenės šeimos dienos centru, Prienų švietimo centru, Prienų bendruomenės vaikų dienos užimtumo centru, Prienų bendruomene, Prienų rajono savivaldybės socialinių paslaugų centru, Prienų rajono savivaldybės bendruomenių asociacija, Prienų rajono Šilavoto pagrindine mokykla, Prienų sveikos gyvensenos klubu „Versmenė“, Prienų rajono Šilvoto bendruomenės centru, Punsko (Lenkija) lietuvių bendruomene ir Punsko valsčiaus muziejumi ir kt. Pasirašytos bendradarbiavimo su Vilkaviškio krašto, Zanavykų ir Marijampolės kraštotyros muziejais sutartys.
Prienų krašto muziejus yra Lietuvos muziejų asociacijos narys, dalyvauja Savivaldybių muziejų bendrijos, Suvalkijos (Sūduvos) etninės globos tarybos veikloje.
Pagrindiniai muziejaus veiklos rodikliai pateikti  3 lentelėje.
3 lentelė  

	Vykdoma veikla
	2015

	Eksponatų skaičius
	27171

	Ekspozicijų skaičius
	3

	Muziejaus lankytojų skaičius
	12116

	Visuomeniniai renginiai
	61

	 Renginių lankytojų skaičius
	4083

	Parodos
	29

	 Parodų lankytojų skaičius
	758

	Parodos kitur
	10

	Edukacinių programų skaičius
	17

	Pravestos edukacinės programos
	138

	Dalyvių skaičius
	3080

	Įgyvendinti projektai
	5


Eksponatų skaičius, apskaita, priežiūra

Muziejaus fondų rinkiniai yra skirstomi į pagrindinį ir pagalbinį, atsižvelgiant į juose esančių muziejinių vertybių autentiškumą ir išliekamąją vertę. Muziejuje saugomi pagrindinio fondo eksponatai yra suskirstyti į 26 rinkinius - spaudos – S; fotografijos – F; numizmatikos – N; Juozo Zdebskio – ZK; Juozo Valūno – VK; archeologijos – Ar.; garsajuosčių – Gj; atvirukų – Ak; etikečių – Ek; kalendorių – KK; vokų – VK ; videokasečių – Vd;  filatelijos – FIL; bažnyčios – B; dokumentų – D;  taikomojo meno – Tm; meno – M;  etnografijos – E;  buities – Bt.; daiktų – Dk; dovanų – Dov; krašto istorijos atminties – KIA; Skriaudžių buities – Sk; Vinco Mykolaičio-Putino – VMP;  Justino Marcinkevičiaus – JM;  Vytauto Bubnio – VB. Muziejaus rinkiniuose saugomų eksponatų skaičius 2016 m. sausio 1 d. 29547. Bendras suinventorizuotų eksponatų skaičius – 27171. Per 2015 metus gauta 118 eksponatų, papildyti Justino Marcinkevcičiaus ir Vytauto Bubnio rinkiniai. Surašyta 2 priėmimo aktai įtraukiant į pagrindinį fondą 118 eksponatų. Eksponatai įrašyti į muziejaus pirminės apskaitos knygas ir suinventorinti.  

2015 m. Prienų krašto muziejaus eksponatai, kurie buvo saugojami Prienų „Ąžuolo“ pagrindinėje mokykloje ir stambūs eksponatai bei muziejinės vertybės, kurios buvo saugomos VŠĮ Prienų sporto ir pramogų arenoje sugrąžintos į muziejaus patalpas. Eksponatams saugoti skirtos saugios, sausos, šildomos patalpos.
Patikrintos deponuotų eksponatų saugojimo sąlygos. 4 iš Vytauto Didžiojo Karo muziejaus deponuoti eksponatai saugomi Prienų krašto muziejaus centriniame pastate, 16 iš Maironio literatūros muziejaus gautų eksponatų yra rašytojo Vinco Mykolaičio - Putino gimtojoje sodyboje-muziejuje. Pakitimų nerasta.

Eksponatų vertinimas tikrąją verte
Vadovaudamiesi Lietuvos kultūros ministro 2015 m. sausio 7 d. įsakymu Nr. ĮV-3  patvirtinta „Muziejuose saugojamų kilnojamų vertybių vertinimo tikrąją verte metodika“ 2015 m. tikrąją verte įvertinome 316 eksponatų.
Eksponatų skaitmeninimas

Lietuvos integrali muziejų informacinė sistema (LIMIS) buvo sukurta 2010–2013 m. pagal 2007–2013 m. Ekonomikos augimo veiksmų programos 3 prioriteto „Informacinė visuomenė visiems“ priemonę VP2-3.1-IVPK-04-V „Lietuvos kultūra informacinėje visuomenėje“ įgyvendinant projektą „Lietuvos integralios muziejų informacinės sistemos įdiegimas į Lietuvos muziejus“ 2015 m. LIMIS darbuotojams padedant suskaitmeninome 187 eksponatus, tačiau dėl muziejaus techninių galimybių (netinkamas interneto ryšys), negalėjome suskaitmenintų vaizdų patalpinti LIMIS sistemoje.
Mokslinis tiriamasis darbas

2015 metais tyrinėta Prienų parapijos archyvas (XVII – XX a.) viso išstudijuota 20 vienetų knygų, padarytos dalies knygų kopijos. Archyvas studijuotas bendradarbiaujant ir konsultuojantis su Marijampolės archyvu ir Prezidento Kazio Griniaus muziejaus muziejininkais. (gegužės –gruodžio mėn., vyr. fondų saugotoja E. Juodsnukytė).

2015 metais rengiant parodą rinkta ir studijuota medžiaga apie Prienų rajone veikusias švietimo įstaigas. Renkant medžiagą ir ją studijuojant, lankytasi Lietuvos centriniame archyve, Lietuvos švietimo muziejuje ir pas rajono gyventojus. Surinkta medžiaga susiteminta, išanalizuota ir reminatis ja parengta paroda „Visa ko pradžia mokyklos suole“. Paroda pristatyta rugsėjo mėnesį Europos paveldo dienų metu.

Bendradarbiaujant su UAB „Terra Media“, kuri padėjo įrengti etnografijos ir tautodailės ekspozicijas tyrinėta etnografijos, tautodailės buities ir daiktų  rinkiniai.

2015 metais tyrinėta Justino Marcinkevičiaus kūryba, muziejuje sukaupta medžiaga, jų pagrindu, parengtas projektas “Ekspozicijos "Papasakoti gyvenimą..." skirtos Justinui Marcinkevičiui sukūrimas, pritaikant inovatyvius ir interaktyvius sprendimus”, taip pat tyrinėtas Veiverių krašto istorijos rinkinys.
Rinkta, papildyta ir sisteminta informacija apie žymius kraštiečius informacinėse bylose „Sigitas Bitkauskas“, „Petras Leonas“, „Vytautas Bubnys“, „Matas Šalčius“, „Leonas Ašmantas“, „Danutė Dvilinskaitė“  (vyr. fondų saugotoja E.Juodsnukytė).

Rinkta medžiaga Juozo Lukšos Daumanto ekspozicijai Veiveriuose (gegužės – rugpjūčio mėn., muziejininkė S. Kleizaitė).
Kaupta medžiaga apie Šilavoto krašto praeitį, parapijos įkūrėją Antaną Radušį (rugpjūčio – gruodžio mėn., padalinio prižiūrėtoja M. Lincevičienė).

Kaupta ir sisteminta medžiaga apie Prienų krašto knygnešius.

Ekspozicinis darbas
 Baigtas etnografijos ir tautodailės ekspozicijos I etapas. Įgyvendintas projektas „Etnografijos  ir tautodailės ekspozicijos įrengimas ir atnaujinimas. Projektas pristatytas 2015 m. rugsėjo mėn. (vyr. fondų saugotoja E. Juodsnukytė, direktorė L Batutienė).

Atnaujinta Šilavoto „Davatkyno“ lauko ekspozicija - lauko ekspozicija papildyta nauja skulptūra. Menininkų plenero metu skulptorius Sigitas Straigis sukūrė skulptūrą „Paukščiai“.

Šilavoto „Davatkyne“ parengta nauja vidaus ekspozicija. Memorialiniuose nameliuose lankytojams pristatyti vertingi davatkėlių memorialiniai daiktai, liturginiai bažnyčios rūbai. 
Baigtas projektas „Ekspozicijos "Papasakoti gyvenimą..." skirtos Justinui Marcinkevičiui sukūrimas pritaikant inovatyvius ir interaktyvius sprendimus. Sukurta interaktyvi ekpozicijos dalis.
Lankytojai

Muziejuje ir jo padaliniuose 2015 m. apsilankė 12116 lanktytojų, iš jų 4640 moksleiviai, edukaciniuose užsiėmimuose dalyvavo 3080 lankytojų. Informacija apie lankytojų geografinį pasiskirstymą pateikta  4 lentelėje.
4 lentelė
	Bendras muziejaus lankytojų skaičius 2015 m., vnt.  12116

	Vietiniai
	Regiono
	Iš kitų apskričių
	Užsieniečiai

	5508
	3770
	2741
	97


Kultūriniai renginiai

Prienų krašto muziejuje ir jo padaliniuose 2015 m. vyko 61 renginys. Renginiuose dalyvavo 2779 muziejaus lankytojai.  Svarbiausi renginiai:

1. Literatūrinė popietė skirta V. Mykolaičio–Putino 122 – osioms gimimo metinėms paminėti vyko N. Ūtos seniūnijoje, kur dalyvavo seniūnijos krašto bendruomenė ir Prienų krašto muziejaus darbuotojai.Popietė vyko 2015m. sausio 06 dieną.
2. Popietė 1991 m. Sausio 13 – osios įvykiams atminti ir pagerbti žuvusiųjų atminimą Veiverių krašto istorijos atminties muziejuje. Popietė vyko Veiverių krašto istorijos muziejuje 2015m. sausio 13 d.

3. Renginys, skirtas Vasario 16-ajai paminėti „Savo krašto Laisvės kovotojams atminti“Veiverių krašto istorijos atminties muziejuje. Renginys vyko 2015m. vasario 16 d.

4. Užgavėnių  šėlionė „Ant spirgų seklyčios“. Vasario 17-ąją muziejaus kiemelyje įsikurs Užgavėnių apskritis, kurioje šurmuliuos Kanapinis su Lašininiu pakvies miestelėnus, prašalaičius ir visus kitus į didžias Žiemos palydas Prienų krašto muziejaus kieme. Šventėje dalyvavo ir Prienų kultūros centras, Prienų miesto bendruomenė, kuri vyko 2015 m. vasario 17 dieną.
5.Lietuvos Nepriklausomybės dienos minėjimas Veiverių krašto istorijos atminties muziejuje, kuri vyko 2015 m. kovo 11 d.

6.Parodos skirtos Justino Marcinkevičiaus 85 gimimo metinėms „Papasakoti gyvenimą“ pristatymas. Pristatymas vyko 2015 m. kovo 10 d.

7. Kraštietės Aldonos Ruseckaitės knygos „Kaip žaibas“ pristatymas. Renginys vyko 2015m. kovo 13 d.

9. Parodos „Ir po šimto metų tamsoj žiba... (XX a. pr. dzūkiški marškiniai) pristatymas. Pristatymas vyko 2015m. balandžio 10 dieną.
10.„Muziejų naktis“. Tarptautinė akcija Prienų krašto muziejuje.  Etnografijos ir tautodailės ekspozicijos pristatymas visuomenei. Renginys vyko 2015 m. gegužės 16 dieną.

11. Poezijos pavasaris poeto J. Marcinkevičiaus tėviškėje Važatkiemio k., Ašmintos sen. Prienų r. bei tradiciniai J. Marcinkevičiaus poezijos skaitymai „Virš mūsų gyvas žvaigždynas – lietuvių kalbos žodynas.“ Renginys vyko 2015m. gegužės mėn. 23 dieną.
12.Tarptautinis renginys " Poezijos pavasaris  Šilavoto Davatkyne". 
13. „Ateik, pamatyk, sužinok, išbandyk“. Edukacijų savaitė muziejuje. Renginys skirtas šeimoms, siekiant pristatyti muziejų, kaip vietą, tinkamą praleisti laisvalaikį. Lietuvos muziejų kelio „Liaudies meno grožis“renginys, kuris vyko nuo 2015m. birželio 16 d. iki birželio 20 dienos.

14. Etnografinė popietė „Šilavoto margi raštai“,  Lietuvos muziejų kelio „Liaudies meno grožis“renginys, kuris vyko 2015m. birželio 20d.

15. „Liaudies tradicijos ir kūrybos ieškojimai", Veiverių krašto tautodailininkės Gražina Berezun  unikalių dirbinių, rišamų iš šiaudų ir surinktų lauko pievų gėlių paroda praktikumas. Renginys vyko Skriaudžių buities muziejuje 2015m. birželio 23 dieną.

16. Prienų krašto tautodailės parodos, parengtos iš Prienų krašto muziejaus fondų pristatymas. Lietuvos muziejų kelio „Liaudies meno grožis“ renginys. Parodos atidarymas vyko 2015m. liepos 02 dieną.

17. Parodos „Dievo tarno arkivyskupo Teofiliaus Matulionio gyvenimo akimirkos“ pristatymas vyko 2015m. gegužės 04 d.

18. „Liaudies tradicijos ir kūrybos ieškojimai", Veiverių krašto tautodailininkės Gražina Berezun  unikalių dirbinių, rišamų iš šiaudų ir surinktų lauko pievų gėlių paroda praktikumas.Parodos  atidarymas vyko 2015m. birželio 23 dieną.
19.Dvyliktasis profesionalių menininkų pleneras Šilavoto „Davatkyne“. Renginys vyko nuo 2015 m. rugpiūčio mėn. 13d. iki rugpiūčio 21 d.
20.Renginys bendruomenei “Profesionalių menininkų plenero pabaigtuvės”. Šilavoto „Davatkyne“,kuris vyko 2015 metų rugpiūčio mėn. 22 dieną.
21.Muziejaus 20-mečio minėjimo šventė. Šventė vyko 2015m. rugsėjo mėn. 16 d.

22. Parodos „Visa ko pradžia mokyklos suole“ pristatymas vyko 2015m. rugsėjo 18 dieną.

23. Šilavoto „Davatkyno“ menininkų plenero parafrazės parodos atidarymas vyko 2015m. rugsėjo 22 d.

24. Parodos "Lietuvos didžiųjų kunigaikščių rūmai ir jų atkūrimas" pristatymas vyko 2015m. spalio mėn. 02 d..

25. Vilijos Čepaitės tapybos darbų „Tarp Žiedų“parodos pristatymas vyko 2015m. lapkričio mėn. 17 d.

26.Etnografinių regionų metų baigiamasis renginys Akcija „Suvalkijos ir Dzūkijos draugystės juosta per Greimų tiltą“ vyko 2015m. lapkričio 28 dieną.

27. Adventinių popiečių ciklas „Atlaužta Kalėdų duona“. Kalėdinių karpinių praktikumai vyko 2015m. gruodžio 8-11 d.

Parodos

Muziejuje ir jo padaliniuose surengta 29 parodos. Vyko parodų pristatymai visuomenei, juose dalyvavo autoriai, meno kolektyvai, savo programas atliko mokiniai.

Organizuotos parodos:

1.„Kelionė į istorinę XVIII a. Prūsiją. Skirta Donelaičio metams paminėti“ 

2. Vasario 06 d. parengta Užgavėnių kaukių paroda

3. Didysis karas. 1914-1918. Suvalkų kraštas ir Užnemunė.

3.Paroda skirta Justino Marcinkevičiaus 85 gimimo metinėms „Papasakoti gyvenimą“. 

4.Velykinė paroda „Tas margučių margumas“ (margučių, karpinių, atvirukų). Prienų krašto muziejaus. 

5. Kilnojama kalendorių paroda „Vėl pavasaris“.

6. Paroda „Ir po šimto metų tamsoj žiba... (XX a. pr. dzūkiški marškiniai) 

7.Paroda „Dievo tarno arkivyskupo Teofiliaus Matulionio gyvenimo akimirkos“.

8. Rangdarbių paroda „Kai močiutė drobes audė“

9.Fotografijų paroda „Langai languose. Turėjo būti 4“.

10. Alytaus ,, Dainavos ” vidurinės mokyklos mokytojų nėrinių, sagių, drožinių paroda Šilavoto „Davatkyne“.

11.Veiverių krašto tautodailininkės Gražinos Berezun unikalių dirbinių rišamų iš šiaudų ir surinktų lauko gėlių paroda.

12. Paroda „Prienų krašto tautodailė“.

13. Paroda „Šilavoto margi raštai“,Šilavoto „Davatkyne“. Lietuvos muziejų kelio „Liaudies meno grožis“.

14. Dvyliktojo profesionalių menininkų plenero Šilavoto „Davatkyne” paroda.
15. Paroda „Visa ko pradžia mokyklos suole“ vyko 2015m. rugsėjo 18 dieną.

17.Šilavoto „Davatkyno“ 2015 m. menininkų plenero parafrazės paroda

18. Paroda "Lietuvos didžiųjų kunigaikščių rūmai ir jų atkūrimas".

19. Vilijos Čepaitės tapybos darbų paroda „Tarp žiedų“.

10  Prienų krašto muziejaus parodų buvo surengta kitose institucijose:

Kalendorių paroda „Žiemos pasaka“, Mastaičių kultūros namuose. 

Kalendorių paroda „Žiema“ Veiverių seniūnijos salėje. 

Kalendorių paroda „Žvejų ir karių dienai“.

Kalendorių paroda - Adventinei popietei „Tas didelis džiaugsmo laukimas“ Veiverių kultūros ir laisvalaikio centre.

Paroda „Kai žmogus ginkluotas meile, jis niekada nepralaimi“ skirta kun. J. Zdebskiui atminti buvo eksponuojama -  Veisiejų krašto muziejuje, Kapčiamiesčio Emilijos Pliaterytės muziejuje, Laisvės kovų muziejuje Lazdijuose.

Šilavoto plenero dalyvių darbų paroda “Parafrazės” buvo eksponuojama  Kaune „Parko galerijoje”, Šilavoto pagrindinėje mokykloje, Šilavoto bendruomenės centre.

Edukacinė veikla

Muziejuje vykdyti 17 pavadinimų edukaciniai užsiėmimai, iš viso įvyko 138 užsiėmimai, juose dalyvavo 3080  dalyviai:

„Duonos kelias iki stalo“ 58 grupės. Jose dalyvavo 1381 lankytojas, iš jų 987 moksleiviai.
„Žvakių liejimas“ 10 grupių. Jose dalyvavo 561 lankytojas, iš jų 445 moksleiviai.

 „Lino kelias“  1 grupė. Joje buvo 19 dalyvių, iš jų 17 moksleiviai.

„Auskit, vykit, mano rankos“ 6 grupės. Jose dalyvavo 468 dalyviai, iš jų 360 moksleiviai.

„Margučių paslaptys“ 9 grupės. Jose dalyvavo 110 dalyvių, iš jų 86 moksleiviai.

„Pasakų pasaulyje“ 4 grupės. Jose dalyvavo 61 dalyvis, iš jų 44 darželinukai.

„Kad Kalėdos nesušaltų“ 4 grupės. Jose dalyvavo 55 dalyviai, iš jų 30 moksleiviai. Nauja.

„Užgavėnių kaukių gamyba“ 2 grupės. Jose dalyvavo 27 dalyviai, iš jų 24 moksleiviai. 

“Geltona, Žalia, Raudona”. Skirta sausio 13 d. Jose dalyvavo 27 dalyviai, iš jų 24 moksleiviai. Nauja. 

“Svaigus skrydis” Jose dalyvavo 27 dalyviai, iš jų 24 moksleiviai. Nauja.

„Vilnos kelias” Jose dalyvavo 27 dalyviai, iš jų 24 moksleiviai

„Riešinių mezgimas“- 3 grupės. Joje dalyvavo 15 lankytojų.

„Veiverių krašto partizanų takais“. Jose dalyvavo 27 dalyviai, iš jų 24 moksleiviai“

„Senųjų Prienų beieškant“. Jose dalyvavo 27 dalyviai, iš jų 24 moksleiviai

"Veiverių krašto partizanų takais"4 grupės. Jose dalyvavo 50 dalyvių, iš jų 50 moksleiviai.

„Kūčių vakarienės papročiai“ 2 grupės. Jose dalyvavo 55 lankytojai, iš jų 25 moksleiviai.

„Kalėdiniai karpiniai“ 1 grupė. Joje dalyvavo 25 lankytojai, iš jų 23 moksleiviai. Nauja.
Dailinikų plenero metu vyko edukaciniai tapybos užsiėmimai mokiniams ir suaugusiems. 4 grupės. Jose dalyvavo 50 dalyvių, iš jų 20 moksleivių, nauja.

Mokslo metų pradžioje parengtos ir rajono mokykloms išplatintos muziejaus edukacinę veiklą pristatančios skrajutės. Programą ,,Duonos kelias iki stalo“ demonstravome penkioms užsienio svečių grupėms.
Ryšiai su visuomene
Bendradarbiavome su rajono žiniasklaida, supažindinant krašto visuomenę su muziejaus veikla, vykdomomis mokomosiomis programomis: parengtos 22 pubikacijos spaudoje, parengta 61 informacinis pranešimas, dalyvauta 8 vietinės televizijos laidose, LRT laida „Gimtoji žemė“ parengė ir rodė keletą reportažų apie Prienų krašto muziejų.

Parengti ir išleisti 29 muziejaus parodų ir renginių plakatai, kvietimai į  renginius, 61 elektronininis kvietimas, 4 reklaminiai skirtukai.

Bendradarbiavome portale ,,Lietuvos muziejai“ – nuolat teikiant informaciją  ir ją atnaujinant.
Rajoninėje spaudoje bei muziejaus ir savivaldybės interneto svetainėse, reklamavome visus muziejaus renginius bei parodas.

Pristatėme visuomenei ir reklamavome spaudoje bei interneto svetainėse muziejaus edukacines programas. 

Pristatėme visuomenei ir reklamavome spaudoje bei interneto svetainėse  trumpalaikes edukacines programas – „Senųjų Prienų beieškant“, „Užgavėnių kaukės“, „Margučių raštai“ ir kt.
Leidybinis darbas
 Pakartotinai išleistas informacinis žemėlapis - lankstinukas „Senųjų Prienų beieškant...“- 500 vnt. Parengė Ernesta Juodsnukytė.
Išleistas informacinis skirtukas su Prienų krašto muziejaus ir jo padalinių kontaktais – 300 vnt. 
Rengti plakatai ir skrajutės visoms muziejuje organizuotoms parodoms bei renginiams.

Metodinis darbas
Muziejaus edukacinė veikla pristatyta Suvalkijos (Sūduvos) regioninės etninės kultūros globos tarybos nariams.
Projekte „Muziejų specialistų profesinių konpetencijų ugdymas“ – „Edukacinė veikla muziejuose. Edukacinių programų rengimas ir įgyvendinimas“, pristatyta Prienų krašto muziejaus edukacinė programa „Duonos kelias iki stalo“.  
Edukacinės veiklos ir projektine patirtimi dalintasi su Marijampolės, K. Griniaus, Alytaus, Vilkaviškio, Šakių, Lazdijų ir Birštono muziejaus administracija.
Informacija ekspozicijų rengimo, eksponatų apskaitos klausimais teikta Pakuonio pagrindinės mokyklos, „Revuonos“ pagrindinės mokyklos ir kitų rajonų mokyklų muziejams.
Prienų švietimo centro užsakymu vestas seminaras Prienų rajono pedagogams, demonstruotas 30 min. vaizdo ir garso įrašas ,,Edukacinė programa ,,Duonos kelias iki stalo“.
Kaupiama metodinė medžiaga, reikalinga mokomųjų programų užsiėmimams.
2015 m. įgyvendinti projektai

1. Ekspozicijos "Papasakoti gyvenimą..." skirtos Justinui Marcinkevičiui sukūrimas pritaikant inovatyvius ir interaktyvius sprendimus. Dalinai finansuotas Lietuvos kultūros tarybos, 7000 Eur ir 775 Eur savivaldybės biudžeto lėšos.

2. „Dvyliktasis profesionalių menininkų pleneras Šilavoto „Davatkyne“, dalinai finansuotas Lietuvos kultūros tarybos,  -1800Eur. 

3. „Visa ko pradžia mokyklos suole“, dalinai finansuotas kultūros paveldo departamento, 1500Eur. 

4. „Virš mūsų gyvas žvaigždynas – lietuvių kalbos žodynas.“(J.Marcinkevičius), poezijos skaitymai poeto tėviškėje Važatkiemyje, finansuota savivaldybės biudžeto lėšomis-1350Eur.

5. „Keliautojui, žurnalistui ir visuomenės veikėjui Matui Šalčiui -125“,finansuota savivaldybės biudžeto lėšomis -250Eur.

Etnografijos ekspozicijos kryžiaus tvirtinimo darbai - 975 Eur savivaldybės budžeto lėšos, 1225 Eur - rėmėjų lėšos.

Birželio 1–10 dienomis kartu su VšĮ „Meninė drožyba“ įgyvendinome tęstinį Lietuvos kultūros tarybos, LR Kultūros ministerijos ir Prienų rajono savivaldybės iš dalies finansuotą projektą „Jaunimo meninių, profesinių įgūdžių tobulinimo stovykla“. Tai jau ketvirtoji jaunųjų restauratorių vasaros stovykla, po kurios buvo atgaivinta nemaža dalis kryždirbystės objektų Prienų krašte.

Projekto rėmuose atnaujinta, konservuota nemažai mažosios architektūros paminklų Prienų krašte: visos Prienų krašto muziejaus teritorijoje esančios medinės sklulptūros, kryžius partizanų žūties vietoje Ašmintos seniūnijoje, 12 mažosios architektūros statinių (kryžių, skulptūrų): koplytstulpis rašytojui J. Vilkutaičiui-Keturakiui, mokytojui B. Pacevičiui, partizanams Miškiniui, Pypliui ir kt. atminti, kryžius netoli Skriaudžių bei partizanų Onos ir Simano Lukšų sodyboje Juodbūdžio k., 2 koplytstulpiai Stuomenų k. ir Mikališkių k. žuvusiųjų Sibire atminimui ir žuvusiems partizanams, kryžius tremtiniams ir Vyčio tėvonijos partizanų atminimui Šiauliškių k., paminklas tremtiniams ir politiniams kaliniams Išlaužo miestelio kapinėse, kryžius partizanų žūties vietoje Prienų šile, netoli Naravų k., paminklas žuvusiems partizanams Vazgaikiemio k., kryžius žuvusiems Žiūronių kaimo partizanams, paminklas prelatui M. Krupavičiui Balbieriškyje, medinė M. Šalčiaus skulptūra, tėviškėje, Čiudiškių k.
Kvalifikacijos kėlimas
2015 m. Prienų krašto muziejaus darbuotojai dalyvavo kvalifikacijos tobulinimo seminaruose. Darbuotojų kvalifikacijos kėlimo programa naudinga, nes muziejininkų Lietuvos universitetai neruošia, todėl nuolatinis tobulėjimas itin svarbus. Mokymai plečia akiratį, apima gana plačias sritis: vadybą, projektų rašymo specifiką, kalbų mokymąsi, kompiuterio valdymą, iškalbos meną, ekspozicijų rengimo tendencijas ir t. t. Tai kelia muziejininkus iš apsnūdimo, verčia naujai mąstyti ir pasitempti, geriau suprasti šiuolaikinę darbo rinką.
Darbuotojai vyko į metodines išvykas, Vilkaviškio, Druskininkų, Zanavykų, Lazdijų, Alytaus kraštotyros muziejus.
2016 m. iššūkiai
1. Pritraukti į Prienų krašto muziejų ir jo padalinius ne mažiau kaip 12 500 lankytojų, į edukacines programas, ne mažiau kaip 3200 dalyvių;

2. Įvertinti tikrąja verte ne mažiau kaip 3000 eksponatų;

3. Suskaitmenintus 187 eksponatų skaitmeninius vaizdus patalpinti LIMIS sistemoje, atsiradus techninėms galimybėms suskaitmeninti ir patalpinti LIMIS sistemoje ne mažiau kaip 200 naujų vaizdų.
4. Pagerinti Prienų krašto muziejaus interneto ryšį;
5. Aktyvinti edukacinę veiklą Prienų krašto muziejaus padaliniuose; 
6. Įgyvendinti projektus, kuriems skirtas dalinis Lietuvos kultūros tarybos finansavimas:
· „Prienų krašto muziejaus interneto svetainės atnaujinimas“;
· Ekspozicija „1941 m. birželio 14-oji. Trečia valanda nakties“ skirtos lietuvių tautos tremčiai atminti sukūrimas pritaikant inovatyvius ir ir interaktyvius kūrybinius sprendimus;
· Šilavoto bendruomenės atminties vietos išsaugojimas: skulptūrų tako antros dalies įrengimas;
· Paveikslo „Jėzaus Širdies“ restauravimo darbai ir pristatymas visuomenei.
7. Dalyvauti projekto „Prienų krašto muziejaus modernizavimas“ rengime ir įgyvendinime.

Projekto tikslas – prisidėti prie modernios, šiuolaikinės visuomenės poreikius atitinkančios Prienų miesto kultūros infrastruktūros kūrimo, siekiant aukštesnės kultūros paslaugų kokybės ir skatinant papildomus lankytojų srautus Prienų krašto muziejuje. Muziejui finansavimas bus skiriamas pagal 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ įgyvendinimo priemonę Nr. 07.1.1-CPVA-R-305 „Modernizuoti savivaldybių kultūros infrastruktūrą“. Vadovaujantis projektų finansavimo sąlygų aprašu, remiama veikla – savivaldybių kultūros infrastruktūros kompleksiškas atnaujinimas tikslinėse teritorijose, gerinant ir užtikrinant paslaugų prieinamumą ir kokybę. ES paramos intensyvumas siekia 85 proc. tinkamų finansuoti išlaidų. Likusi dalis bus finansuojama Prienų rajono savivaldybės lėšomis.

Įgyvendinant projektą visas dėmesys bus sutelkiamas į muziejaus ekspozicijas.  Didžioji dalis jų bus įrengiamos naujai, dalis atnaujinama ir susiejama su bendra muziejaus koncepcija. Planuojama eksplozijose, derinant klasikinius ir inovatyvius sprendimus, kartu su eksponatais patraukliai pateikti informaciją apie Prienų kraštui svarbius asmenis ir pagrindinius Prienų krašto istorinius momentus. Tikimasi, kad modernizuota, šiuolaikinės visuomenės poreikius atitinkanti kultūros infrastruktūra prisidės prie aukštesnės kokybės kultūros paslaugų sukūrimo, skatins papildomus lankytojų srautus, taip didindama vietovės patrauklumą investicijoms ir verslo plėtrai.
8. Tęsti Prienų krašto muziejaus ekspozicinio plano rengimą: 
· formuoti ekspozicinių salių koncepciją;

· tęsti galimų eksponatų sąrašo sudarymą.

· į sąrašą atrinktus eksponatus nufotografuoti, išmatuoti, sudaryti jų mokslines metrikas, eksponatų bylą;

9. Veiverių krašto istorijos muziejaus patalpų remontas;
10. Skriaudžių buities muziejaus tvoros atnaujinimas kartu su Skriaudžių bendruomene.

           Direktorė



Lolita Batutienė

